Diari Oficial de la Generalitat Valenciana


Sumari del DOGV 8138, del 29-09-2017 (2017/8508)

Obertura de la convocatòria que té com a objecte promoure la participació en el programa Pla internacional de promoció, cofinançat pel Fons Europeu de Desenvolupament Regional (FEDER) de la Unió Europea, en la missió comercial Mèxic i Panamà (13 al 17 novembre 2017).
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8138

Data del DOGV
:   29-09-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/8508


Data del document
:   27-09-2017

Organisme emissor
:   Cambra Oficial de Comerç, Indústria i Navegació - València

Tipus de document
:   Anunci

Descriptors 

:   * ajuda pública

Obertura de la convocatòria que té com a objecte promoure la participació en el programa Pla internacional de promoció, cofinançat pel Fons Europeu de Desenvolupament Regional (FEDER) de la Unió Europea, en la missió comercial Mèxic i Panamà (13 al 17 novembre 2017). [2017/8508]  
La Cambra Oficial de Comerç, Indústria, Serveis i Navegació de València, anuncia l'obertura de la convocatòria que té com a objecte promoure la participació en el Programa Pla internacional de promoció, cofinançat pel Fons Europeu de Desenvolupament Regional (FEDER) de la Unió Europea, en la missió comercial Mèxic i Panamà (del 13 al 17 novembre 2017).  
  
Primer. Persones beneficiàries  
Pimes, Micropimes i autònoms de la Comunitat Valenciana o de la demarcació territorial de la Cambra de Comerç de València. Acció multisectorial centrada en els següents sectors d'oportunitat: la indústria química i béns d'equip, productes agroalimentaris, components per a elements de transport, energia i telecomunicacions, salut i medicaments, infraestructures, transport i turisme.  
El nombre màxim d'empreses beneficiàries serà de deu.  
  
Segon. Objecte  
L'objecte de la convocatòria és la selecció d'operacions realitzades per les pimes, micropimes i autònoms que contribuïsquen a promoure la seua internacionalització i millorar la seua competitivitat, amb l'objectiu de millorar la propensió a exportar i la base exportadora de l'economia espanyola, diversificar els mercats de destinació de l'exportació espanyola i incrementar la competitivitat de l'economia espanyola per a impulsar Espanya com a destinació d'inversió.  
  
Tercer. Convocatòria i termini d'inscripció  
El text complet d'aquesta convocatòria així com el formulari d'inscripció està a disposició de les empreses en la Cambra Oficial de Comerç, Indústria, Serveis i Navegació de València (c/ Poeta Querol, 15. 46892 València), a més pot consultar-se en la web  
http://www.camaravalencia.com/es-ES/internacional/promocion-exterior/misiones-comerciales/Paginas/Mision-Comercial-Mexico-y-Panama-2017.aspx  
  
Quart. Quantia  
El pressupost màxim d'execució de la missió comercial a Mèxic i Panamà en el marc d'aquesta convocatòria per al període 2017 és de 57.640 euros, dins del Programa operatiu de creixement intel·ligent 2014-2020.  
Els recursos estimats per als serveis de suport prestats per la Cambra de Comerç de València, serà de 13.340 euros, cofinançats en un percentatge del 50 % amb càrrec als fons FEDER i en un percentatge del 50 %, per la Cambra de Comerç de València.  
La quantia màxima de les ajudes a atorgar amb càrrec a aquesta convocatòria, a les empreses participants en la missió comercial a Mèxic i Panamà és de 44.300 euros en concepte de subvencions. Les ajudes seran cofinançades en un percentatge del 50 % amb càrrec als fons FEDER, a través del «Programa operatiu de creixement intel·ligent 2014-2020», i la resta es finançarà amb càrrec a les empreses beneficiàries.  
  
Cinqué. Termini de presentació de sol·licituds  
El termini per a la presentació de sol·licituds s'obri l'endemà (hàbil) de la publicació d'aquest anunci a les 09:00h i finalitzarà el dia 19 d'octubre de 2017 a les 11:00h. El model de sol·licitud de participació podrà descarregar-se en la web www.camaravalencia.com  
  
València, 27 de setembre de 2017.- El president: José Vicente Morata.